**Krajské kolo 11. ročníka ENERSOL.SK**

**3. 3. 2021**

V stredu 3. marca 2021 sa uskutočnilo krajské kolo 11. ročníka súťaže Enersol.sk dištančnou formou. Projekt Enersol je zameraný na oblasti úspory elektrickej energie, využívania obnoviteľných zdrojov elektrickej energie a znižovania emisií v doprave.

Krajského kola zúčastnili tri stredné odborné školy Žilinského samosprávneho kraja: SOŠD Martin-Priekopa, SOŠE Žilina a SOŠDaS Krásno nad Kysucou.

Tento rok práce vo všetkých kategóriách hodnotila len jedna trojčlenná odborná komisia v zložení: predseda KK - Ing. Katarína Lengyelová, SOŠD Martin – Priekopa a členovia - Ing. Iveta Cerjanová, SOŠD Martin – Priekopa, Ing. Dagmar Muthová, SOŠE Žilina. Študenti tentokrát svoje práce neprezentovali osobne, porota hodnotila len zaslané práca a prezentácie k nim priložené. Do súťaže sa zapojilo deväť prác. Päť prác v Hlavnej kategórii, dve v Tvorivej kategórii a dve v Propagačnej kategórii. Každá práca vniesla vlastný pohľad na danú problematiku. Odborná komisia zhodnotila práce, skonštatovali, že sú na veľmi dobrej odbornej úrovni a na postup do celoštátneho kola odporučila prvé dve práce z každej kategórie.

Ďakujeme všetkým zúčastneným a postupujúcim prajeme veľa úspechov v celoštátnom kole 11. ročníka ENERSOL.SK ktoré sa uskutoční v dňoch 24. – 26. marca 2021 v SOŠPRaS Senica.

V tomto ročníku našu školu reprezentovala len jedna práca v Hlavnej kategórii a skončila na 3. mieste. Srdečne blahoželáme autorovi.

Ing. Katarína Lengyelová, predseda KK